خاریجی ایشلر ناظیری مولود چاووش اوغلو تورکیه -مرکزی امریکا امریکا اینتقراسیون تشکیلاتی (SICA) خاریجی ایشلر ناظیرلری 3-جو سیاسی فورومدا ایشتیراک ائتمک مقصدیله گواتمالا-دا سفرده‌دیر.
چاووش اوغلو سفری چرچیوه‌سینده گواتمالا دؤولت باشچی‌سی جیمی مورالس طرفیندن قبول ائدیلدی.
گؤروشده بو اؤلکه‌نین خاریجی ایشلر ناظیری ساندرا جوئل و تورکیه-‌نین گواتمالا سفیری سلیمان گؤکچه ده ایشتیراک ائتدی.
تورکیه-‌نین گواتمالا سفیرلیگی‌نین یئنی بیناسی‌نین آچیلیش مراسیمینه ده قاتیلان چاووش اوغلو اوردا ائتدیگی چیخیشدا ایکی اؤلکه آراسیندا اوزون مودت‌دیر داوام ائدن ایکی‌لی علاقه‌لره توخوندو و بیلدیردی کی، آچیلان سفیرلیگیمیز اؤلکه‌لریمیز آراسینداکی علاقه‌لرین اینکیشافینا جدی تؤهفه وئره‌جک‌دیر. گواتمالا تورکیه-‌نین لاتین امریکاسینداکی ان اهمیت‌لی ایستراتژی طرفداشلاریندان‌ بیری‌دیر. ایکی اؤلکه آراسینداکی علاقه‌لر تیجارت و مدنیت ساحه‌لرینده اینکیشاف ائدیر.
یاخین زاماندا اروگوای-دا دا سفیرلیگین آچیلاجاغینی قئید ائدن چاووش اوغلو "تورکیه ساده‌جه خاریجی ایشلر ناظیرلیگینه باغلی میسیون لاریمیزلا دئییل، تورک امکداش‌لیق و کووردیناسیون آژآنسی (تیکا) کیمی تشکیلات‌لاریمیزلا دا لاتین امریکاسی و کاریب‌لرده ده جدی فعالیت‌لر گؤستریر" دئدی.
